ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660026229

ขอเสนอความคิดเห็นเกี่ยวกับการลดย่อนค่าเดินทางของรถไฟฟ้า BTS สำหรับผู้สูงอายุที่ไม่ได้รับสิทธิ์โครงการลงทะเบียนเพื่อสวัสดิการแห่งรัฐ ปี 2565  เนื่องจากประชาชนได้ทำการเดินทางโดยรถไฟฟ้า BTS จาก สถานีพญาไท ไปยัง สถานีวัดพระศรีมหาธาตุ กรุงเทพมหานคร แต่ไม่สามารถใช้บัตรประจำตัวประชาชนลดย่อนค่าเดินทางสำหรับผู้สูงอายุได้ หรือไปสถานีอื่นๆ อาทิ สถานีคูคต หรือ สถานีจตุจักร  ก็ไม่สามารถใช้บัตรประจำตัวประชาชนลดย่อนค่าเดินทางได้เช่นกัน ประชาชนจึงสอบถามกับพนักงานรถไฟฟ้า BTS พนักงานแจ้งว่าไม่สามารถใช้บัตรประจำตัวประชาชนลดย่อนได้ ถ้าต้องการลดย่อนได้จะต้องเป็นผู้ได้รับรับสิทธิบัตรสวัสดิการแห่งรัฐ ประชาชนจึงชำระค่าโดยสารเต็มจำนวน ราคา 40 บาท (สี่สิบบาทถ้วน) ประชาชนทราบมาว่าการรถไฟประเทศไทย หรือรถไฟฟ้าสายสีแดง ที่วิ่งไปยังดอนเมือง สามารถใช้บัตรประจำตัวประชาชนเพื่อลดย่อนค่าเดินทางสำหรับผู้สูงอายุได้ ซึ่งประชาชนเห็นว่าผู้สูงอายุที่อายุ 60 ปีขึ้นไป ควรได้รับการลดย่อนค่าเดินทาง ประชาชนแจ้งว่าผู้สูงอายุบางคนก็ไม่สามารถทำงานได้แล้ว หรือ เกษียณอายุแล้ว บางคนก็แทบจะไม่มีรายได้ ต้องอาศัยเงินบุตรและหลานในการเลี้ยงชีพ ประชาชนเห็นว่าทางรถไฟฟ้า BTS ควรเดินทางตามนโยบายรัฐบาล

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata